Többszörös áron kínálják a Vajna-hagyatékot az interneten
Az e-Bayen felbukkantak azok a bõrkötéses forgatókönyvek, amelyeket szombat délután árvereztek el a Nagyházi Galériában.
Az 1995-ös A skarlát betû díszpéldányának a kikiáltási ára 50 ezer forint volt, kilencvenezerért vették meg, az e-Bayen pedig több mint fél millióért próbálnak rajta túladni. Fent van még a neten a Hajszál híján, a Reneszánsz ember, a Jákob lajtorjái és A hold hegyei is,  drágábban, mint amennyiért megvette valaki - írta a Blikk. Egyértelmû, hogy nem magának licitált az illetõ, csak azért vette meg a forgatókönyveket, hogy keressen rajtuk. 

Az özvegy reméli, hogy filmrajongók veszik meg. "Szomorúan veszem tudomásul, hogy a forgatókönyveken így adnak tovább. Az aukciót részben jótékonysági célból szerveztük meg, abban reménykedve, hogy Andy tisztelõi és a filmrajongók licitálnak majd. Már csak abban bízhatok, hogy a sokszoros áron meghirdetett forgatókönyvek végül tényleg olyan gyûjtõhöz vagy rajongóhoz kerülnek, aki értékelni tudja azokat" – nyilatkozta a lapnak. Vajna Tímea az aukción nem volt jelen, Los Angelesben él.
Vajna Tímea Andy Vajna